Samu neljäs, Mikael viides pm-otteluissa

Hämeen piirin 9-15 -vuotiaiden piirinmestaruusottelut kilpailtiin viime viikolla Akaassa ja Kangasalla. Tiistaina kisoja isännöi Viialan Valtti, keskiviikkona Kangasalan Urheilijat -68 ja torstaina Toijalan Vauhti. 9-11 -vuotiaat kilpailivat 3-ottelussa, 12-13 -vuotiailla lajina oli 4-ottelu ja 14-15 -vuotiailla 5-ottelu.

Sade ei pysytellyt poissa miltään ottelupaikkakunnalta, mutta eniten vetiset olosuhteet kiusasivat Viialassa. Koko kilpailujen ajan kestänyt sade taukosi vasta kisojen loputtua. Märän kelin vaikutus näkyi varsinkin korkeushyppytuloksissa.

Viialan Valtista pm-otteluihin osallistui 15 urheilijaa. Parhaan sijoituksen otteli **Samu Pentinniemi**, joka kävi tiukkaa kisaa pronssimitalista P9 -sarjassa, mutta jäi lopulta mitalien ulkopuolelle neljännellä sijallaan. Samu juoksi 40 metriä aikaan 7,18, hyppäsi pituutta 325 ja työnsi kuulassa ennätyksensä 5,63.

P13 -sarjassa Mikael Viitanen uudisti viimevuotiseen tapaansa viidennen sijan 4-ottelussa. (60m aj 11,27, korkeus 136, kuula 7,50 ja 800m 2.39,63). Saman sarjan Joona Lehtinen oli yhdeksäs. T13-sarjassa Anna Oksaotteli 7:nneksi ja Sanni Niskanen 8:nneksi.

Muut sisulisäpisteille eli 20 parhaan joukkoon otelleet olivat Roosa Haanpää, Veli Lepo, Maija Oksa, VeeraPaldanius, Vilja Hujanen ja Jenna Pentinniemi.

Pm-otteluissa eniten osallistujia keräävät nuorimpien, eli 9-11 -vuotiaiden sarjat. Suurin osallistujamäärä oli tänä vuonna T9-sarjan 3-ottelussa: 38 kilpailijaa. Kaikkiaan HämSYn pm-otteluissa kilpaili yli 220 urheilijaa. -am